2015O0035 — ET — 01.01.2017 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

EUROOPA KESKPANGA SUUNIS (EL) 2016/65,

18. november 2015,

eurosüsteemi rahapoliitika raamistiku rakendamisel kohaldatavate väärtuskärbete kohta (EKP/2015/35)







▼M1

Artikkel 1

Kõlblike turukõlblike varade suhtes kohaldatavad väärtuskärped

1. Suunise (EL) 2015/510 (EKP/2014/60) neljanda osa VI jaotise kohaselt kohaldatakse turukõlblike varade suhtes väärtuskärpeid suunise (EL) 2015/510 (EKP/2014/60) artikli 2 punktis 97 määratletud tähenduses vastavalt käesoleva suunise lisa tabelites 2 ja 2a sätestatud tasemetele.

2. Konkreetse vara väärtuskärbe sõltub järgmistest teguritest:

a) varale määratud väärtuskärpe liik artiklis 2 määratletud tähenduses;

b) vara kaalutud keskmine järelejäänud tähtaeg artiklis 3 määratletud tähenduses;

c) vara kupongi struktuur;

d) varale määratud krediidikvaliteedi aste.

▼B

Artikkel 2

Turukõlblike varade väärtuskärpe liigi määramine

Kõlblikud turukõlblikud varad jagatakse viie väärtuskärpe liigi vahel, sõltuvalt emitendi ja/või vara liigist, käesoleva suunise lisa tabeli 1 kohaselt:

a) keskvalitsuste võlainstrumendid, EKP võlasertifikaadid ja RKPde poolt enne euro kasutusele võtmist asjaomases eurot rahaühikuna kasutavas liikmesriigis emiteeritud võlasertifikaadid kuuluvad I väärtuskärpe liiki;

▼M1

b) kohalike omavalitsuste ja regionaalsete valitsuste, eurosüsteemi poolt agentuurideks liigitatud üksuste, mitmepoolsete arengupankade ja rahvusvaheliste organisatsioonide emiteeritud võlainstrumendid ning UCITS nõuetele vastavad jumbo-tüüpi võlakirjad kuuluvad II väärtuskärpe liiki;

c) mittefinantsettevõtete emiteeritud UCITS nõuetele vastavad võlakirjad, v.a. jumbo-tüüpi võlakirjad, muud tagatud võlakirjad ja võlainstrumendid kuuluvad III väärtuskärpe liiki;

▼B

d) krediidiasutuste ja finantsettevõtete, mis ei ole krediidiasutused, emiteeritud tagamata võlainstrumendid kuuluvad IV väärtuskärpe liiki;

e) varaga tagatud väärtpaberid kuuluvad V väärtuskärpe liiki, sõltumata emitendi liigist.

▼M1

Artikkel 3

Turukõlblike varade väärtuskärped

1. Väärtuskärpe liikide I kuni V alla arvatud turukõlblike varade suhtes kohaldatavad väärtuskärped määratakse järgmise põhjal:

a) konkreetsele varale määratud krediidikvaliteedi aste 1, 2 või 3;

b) vara järelejäänud tähtaeg vastavalt lõikele 2;

c) vara kupongistruktuur vastavalt lõikele 2.

2. Väärtuskärpe liikide I kuni IV alla arvatud turukõlblike varade puhul kohaldatakse väärtuskärbet sõltuvalt järelejäänud tähtajast ja kupongi struktuurist alljärgnevalt.

a) Nullkupongimääraga või fikseeritud kupongimääraga turukõlblike varade puhul kohaldatakse väärtuskärbet vastavalt käesoleva suunise lisa tabelile 2. Väärtuskärpe määramiseks kasutatav asjakohane tähtaeg on vara järelejäänud tähtaeg.

b) Ujuva kupongimääraga turukõlblike varade puhul kohaldatakse väärtuskärpeid, mis on sama suured kui nullist ühe aastani kestvasse tähtajaklassi kuuluvate fikseeritud kupongimääraga turukõlblike varade puhul, välja arvatud järgmistel juhtudel: i) ujuv kupongimäär, mille uuestimääratlemise tähtaeg on pikem kui üks aasta, loetakse fikseeritud kupongimääraks ning kohaldatava väärtuskärpe tähtajaks loetakse vara järelejäänud tähtaeg; ii) ujuv kupongimäär, mille baasmäär on euroala inflatsiooniindeks, loetakse fikseeritud kupongimääraks ning kohaldatava väärtuskärpe tähtajaks loetakse vara järelejäänud tähtaeg; iii) ujuv kupongimäär, mille alammäär ei võrdu nulliga, ja/või ülemmääraga ujuv kupongimäär loetakse fikseeritud kupongimääraks.

c) Mitut liiki kupongistruktuuriga varade suhtes kohaldatav väärtuskärbe sõltub ainult kupongistruktuurist vara järelejäänud tähtajal ning on võrdne sama järelejäänud tähtaja ja krediidikvaliteedi astmega turukõlbliku vara suhtes kohaldatava suurima väärtuskärpega. Arvesse võetakse kõiki vara järelejäänud tähtaja jooksul kasutatavaid kupongistruktuuride liike.

3. Väärtuskärpe liigi V alla arvatud turukõlblike varade puhul, olenemata nende kupongistruktuurist, määratakse väärtuskärped kindlaks vara keskmise tähtaja alusel vastavalt lõigetele 4 ja 5. Väärtuskärpe liigi V alla arvatud turukõlblike varade suhtes kohaldatavad väärtuskärped on toodud käesoleva suunise lisa tabelis 2a.

4. Kõrgema nõudeõiguse järguga varaga tagatud väärtpaberi kaalutud keskmist tähtaega hinnatakse vastava järgu tagasimaksmiseni jäänud kaalutud keskmise prognoositava aja põhjal. Jaotamata mobiliseeritud varaga tagatud väärtpaberite puhul eeldatakse kaalutud keskmise tähtaja arvutamisel, et emitendi ostuoptsioone ei kasutata.

5. Lõikes 4 tähendavad „jaotamata mobiliseeritud varaga tagatud väärtpaberid” varaga tagatud väärtpabereid, mida vastava varaga tagatud väärtpaberi algataja või temaga märkimisväärset seost omav üksus kasutab suurema määraga kui 75 % maksmata nimiväärtusest. Sellised märkimisväärsed seosed määratakse kindlaks vastavalt suunise (EL) 2015/510 (EKP/2014/60) artiklile 138.

▼B

Artikkel 4

Teatud liiki turukõlblike varade suhtes kohaldatavad täiendavad väärtuskärped

Lisaks käesoleva suunise artiklis 3 sätestatud väärtuskärbetele kohaldatakse teatud liiki turukõlblike varade suhtes täiendavaid väärtuskärpeid järgmiselt:

a) varaga tagatud väärtpaberite, tagatud võlakirjade ja krediidiasutuste emiteeritud tagamata võlakirjade suhtes, mida hinnatakse teoreetiliselt suunise (EL) 2015/510 (EKP/2014/60) artikli 134 sätete kohaselt, kohaldatakse täiendavat 5 % väärtuskärbet turuväärtuse alandamise vormis;

b) omakasutuses olevate tagatud võlakirjade suhtes kohaldatakse täiendavat väärtuskärbet järgmiselt: a) 8 % võlainstrumentide väärtusest krediidikvaliteedi astmetel 1 ja 2, ja b) 12 % võlainstrumentide väärtusest krediidikvaliteedi astmel 3;

c) lõikes b tähendab „omakasutus” osapoole enda või temaga suunise (EL) 2015/510 (EKP/2014/60) artikli 138 tähenduses märkimisväärselt seotud üksuse emiteeritud või tagatud võlakirjade esitamist või kasutamist osapoole poolt;

d) kui lõikes b osutatud täiendavat väärtuskärbet ei ole võimalik kohaldada RKP või kolmepoolse agendi tagatiste haldamise süsteemi osas või TARGET2-Securities automaatse tagatise seadmisel, kohaldatakse sellistes süsteemides või platvormil täiendavat väärtuskärbet omakasutuses olevate tagatud võlakirjade emissiooni koguväärtuse suhtes.

Artikkel 5

Kõlblike turukõlbmatute varade suhtes kohaldatavad väärtuskärped

1. Fikseeritud määraga intressimaksetega individuaalsete krediidinõuete suhtes ja krediidinõuete suhtes, mille intressimaksed on seotud inflatsioonimääraga, kohaldatakse eraldi väärtuskärpeid, mis sõltuvad järelejäänud tähtajast, krediidikvaliteedi astmest ning RKP hindamismeetodist, nagu on sätestatud käesoleva suunise lisa tabelis 3.

2. Muutuva määraga intressimaksetega individuaalsete krediidinõuete suhtes kohaldatakse väärtuskärbet, mis on sama suur kui nullist ühe aastani kestvasse tähtajaklassi kuuluvate fikseeritud intressimääraga intressimaksetega krediidinõuete puhul, mille krediidikvaliteedi aste on sama ja mille suhtes RKP kohaldab samasugust hindamismetoodikat. Intressimakse loetakse muutuva intressimääraga makseks, kui see on seotud viitintressimääraga ja tema uuestimääratlemise tähtaeg ei ole üle ühe aasta. Intressimakseid, mille uuestimääratlemise tähtaeg on üle ühe aasta, loetakse fikseeritud intressimääraga makseteks ning väärtuskärpe tähtajaks loetakse krediidinõude järelejäänud tähtaeg.

3. Mitut liiki intressimaksetega krediidinõuete suhtes kohaldatav väärtuskärbe sõltub ainult intressimaksetest krediidinõude järelejäänud tähtajal. Kui krediidinõude järelejäänud tähtajal on mitut liiki intressimakseid, loetakse järelejäänud intressimakseid fikseeritud intressimääraga makseteks, kusjuures väärtuskärpe tähtaeg on sama, mis krediidinõude järelejäänud tähtaeg.

4. Nullkupongimääraga krediidinõuete suhtes kohaldatakse fikseeritud intressimääraga krediidinõude väärtuskärbet.

▼M1

5. Hüpoteegitagatisega turukõlbmatute võlainstrumentide suhtes kohaldatakse 36,5 %-st väärtuskärbet.

▼B

6. Tähtajaliste hoiuste suhtes väärtuskärpeid ei kohaldata.

▼M1

7. Kõlblike krediidinõuetega tagatud turukõlbmatute võlainstrumentide tagatiste kogumisse kaasatud aluskrediidinõuete suhtes kohaldatakse individuaalset väärtuskärbet kooskõlas eespool lõigetes 1 kuni 4 sätestatud eeskirjadega. Tagatiste kogumisse kaasatud aluskrediidinõuete agregeeritud väärtus pärast väärtuskärbete kohaldamist peab mis tahes ajahetkel olema võrdne kõlblike krediidinõuetega tagatud turukõlbmatu võlainstrumendi põhisummaga, või seda ületama. Kui agregeeritud väärtus jääb alla eelmises lauses osutatud piirmäära, loetakse kõlblike krediidinõuetega tagatud turukõlbmatud võlainstrumendid kõlbmatuks.

▼B

Artikkel 6

Jõustumine ja rakendamine

1. Käesolev suunis jõustub päeval, mil sellest teatatakse keskpankadele liikmesriikides, mille rahaühik on euro.

2. Keskpangad liikmesriikides, mille rahaühik on euro, võtavad meetmed, mis on vajalikud käesoleva suunise järgimiseks, ja kohaldavad neid alates 25. jaanuarist 2016. Nad teatavad EKP-le nende meetmetega seotud dokumentidest ja vahenditest hiljemalt 5. jaanuariks 2016.

Artikkel 7

Adressaadid

Käesolev suunis on adresseeritud keskpankadele liikmesriikides, mille rahaühik on euro.

▼M1









LISA







Tabel 1 Kõlblike turukõlblike varade väärtuskärpe liigid sõltuvalt emitendi ja/või vara liigist I liik II liik III liik IV liik V liik Keskvalitsuste emiteeritud võlainstrumendid EKP võlasertifikaadid Riikide keskpankade (RKPd) poolt enne euro kasutusele võtmist asjaomases liikmesriigis emiteeritud võlasertifikaadid Kohalike omavalitsuste ja regionaalsete valitsuste emiteeritud võlainstrumendid Eurosüsteemi poolt agentuurideks liigitatud üksuste emiteeritud võlainstrumendid Mitmepoolsete arengupankade ja rahvusvaheliste organisatsioonide emiteeritud võlainstrumendid UCITS nõuetele vastavad jumbo-tüüpi võlakirjad UCITS nõuetele vastavad võlakirjad, v.a. jumbo-tüüpi võlakirjad Muud tagatud võlakirjad Mittefinantsettevõtete ja valitsemissektori ettevõtete emiteeritud võlainstrumendid Krediidiasutuste emiteeritud tagamata võlainstrumendid Finantsasutuste, mis ei ole krediidiasutused, emiteeritud tagamata võlainstrumendid Varaga tagatud väärtpaberid







Tabel 2 Kõlblike turukõlblike varade suhtes kohaldatavad väärtuskärpe tasemed väärtuskärpe liikides I kuni IV Väärtuskärpe liigid Krediidikvaliteet Järelejäänud tähtaeg (aastates) (1) I liik II liik III liik IV liik Fikseeritud kupongimäär Nullkupongimäär Fikseeritud kupongimäär Nullkupongimäär Fikseeritud kupongimäär Nullkupongimäär Fikseeritud kupongimäär Nullkupongimäär Astmed 1 ja 2 [0-1) 0,5 0,5 1,0 1,0 1,0 1,0 7,5 7,5 [1-3) 1,0 2,0 1,5 2,5 2,0 3,0 10,0 10,5 [3-5) 1,5 2,5 2,5 3,5 3,0 4,5 13,0 13,5 [5-7) 2,0 3,0 3,5 4,5 4,5 6,0 14,5 15,5 [7-10) 3,0 4,0 4,5 6,5 6,0 8,0 16,5 18,0 [10,∞) 5,0 7,0 8,0 10,5 9,0 13,0 20,0 25,5 Väärtuskärpe liigid Krediidikvaliteet Järelejäänud tähtaeg (aastates) (1) I liik II liik III liik IV liik Fikseeritud kupongimäär Nullkupongimäär Fikseeritud kupongimäär Nullkupongimäär Fikseeritud kupongimäär Nullkupongimäär Fikseeritud kupongimäär Nullkupongimäär Aste 3 [0-1) 6,0 6,0 7,0 7,0 8,0 8,0 13,0 13,0 [1-3) 7,0 8,0 9,5 13,5 14,5 15,0 22,5 25,0 [3-5) 9,0 10,0 13,5 18,5 20,5 23,5 28,0 32,5 [5-7) 10,0 11,5 14,0 20,0 23,0 28,0 30,5 35,0 [7-10) 11,5 13,0 16,0 24,5 24,0 30,0 31,0 37,0 [10,∞) 13,0 16,0 19,0 29,5 24,5 32,0 31,5 38,0 (*1) [0-1) tähistab järelejäänud tähtaega alla ühe aasta, [1-3) tähistab järelejäänud tähtaega üks aasta või rohkem ning alla kolme aasta jne.







Tabel 2a Kõlblike turukõlblike varade suhtes kohaldatavad väärtuskärpe tasemed väärtuskärpe liigis V V liik Krediidikvaliteet Kaalutud keskmine tähtaeg (1) Väärtuskärbe Astmed 1 ja 2 (AAA kuni A-) [0-1) 4,0 [1-3) 4,5 [3-5) 5,0 [5-7) 9,0 [7-10) 13,0 [10,∞) 20,0 (*1) [0-1) tähistab kaalutud keskmist tähtaega alla ühe aasta, [1-3) tähistab kaalutud keskmist tähtaega üks aasta või rohkem ning alla kolme aasta jne.